Liverpool ewenaar 2 rekords | Netwerk24
25 Februarie 2020 22:30
Mohamed Salah (heel regs) teken Maandagaand Liverpool se tweede doel aan nadat die West Ham-doelwagter, Lukasz Fabianski, die bal deur sy bene laat glip het. Foto: Getty Images
Dié sokkerspan se sege van 3-2 was sy 21ste agtereenvolgende liga-oorwinning op sy tuisveld, Anfield, en het die klubrekord, wat tussen Januarie en Desember in 1972 opgestel is, geëwenaar.
Die Reds het nou ook gelyk getrek met Manchester City se rekord van 18 agtereenvolgende oorwinnings in die Premierliga. City het dié prestasie in 2017 behaal.
Jürgen Klopp se span is dié seisoen nog onoorwonne in 27 Premierliga-wedstryde en die enigste “klad” op sy rekord, is ’n gelykop-uitslag van 1-1 teen Manchester United.
Jürgen Klopp se span is dié seisoen nog onoorwonne in 27 Premierliga-wedstryde en die enigste “klad” op sy rekord, is ’n gelykop-uitslag van 1-1 teen Manchester United op Old Trafford in Oktober verlede jaar.
Liverpool (79) is danksy sy oorwinning oor West Ham nou ’n yslike 22 punte voor sy naaste teenstander op die puntelys (Manchester City). Die span wat derde is, Leicester, is 29 punte agter Liverpool.
Die toeskouers in Anfield Maandagaand sou wel vir ’n wyle naels gekou het dat hul span se onoorwonne status ná 417 dae tot ’n einde gaan kom, toe Issa Diop en Pablo Fornals West Ham met 2-1 die voortou gegee het.
’n Blaps deur die West Ham-doelwagter, Lukasz Fabianski, het egter aan Mohamed Salah die gelykmakende doel op ’n skinkbord gebied voordat Sadio Mane en Trent Alexander-Arnold nege minute voor die eindfluitjie saamgespan het om die wenner aan te teken. – TeamTalk, Sportredaksie
Meer oor: Jürgen Klopp | Engeland | Sokker | Liverpool | Premierliga
Is Man City se dood Liverpool se (2014-) brood?